b"\n_START_ARTICLE_\nSant Miquel de Vielha e Mijaran\n_START_SECTION_\nDescripci\xc3\xb3\n_START_PARAGRAPH_\n\xc3\x89s una capella d'una sola nau amb entrada porxada mirant a llevant. El mur de migdia i el de la cara nord presenten tres contraforts respectivament en forma de regruixos que sobresurten del mur uns 30cm. La fa\xc3\xa7ana de llevant presenta porta d'entrada, a la llinda de la qual s'hi por observar la inscripci\xc3\xb3 en baix relleu de l'any en qu\xc3\xa8 fou remodelada (1816), dues finestres quadrades a banda i banda de la porta, una obertura circular al capdamunt i un espai reixat destinat al dip\xc3\xb2sit d'una imatge de culte (una talla de fusta representant una verge asseguda amb el nen Jes\xc3\xbas reposant a la falda). El mur de migdia presenta dues finestres, mentre que el de ponent i el de la banda nord no en disposen de cap. Conserva una espadanya a l'extrem est._NEWLINE_Al creuer trobem un orgue del segle XVIII. Tamb\xc3\xa9 es conserven un quadre de la verge amb el nen, del segle XVIII, d'estil barroc. Hi ha un conjunt de pintures murals, amb escenes de la vida de Jes\xc3\xbas, del segle XVI."